Mancini har tro på skjebnemål fra Tevez
Som VG skrev på søndag har Mancini tilgitt både Carlos Tévez og Mario Balotelli før kveldens gigantoppgjør. Og Mancini tror Tévez har de spesielle egenskapene som skal til for å bli historisk mot gamleklubben Manchester United. - Jeg tror det er Carlos Tévez' sin skjebne å score et veldig viktig mål i historien til denne klubben, sier Mancni. Balotelli forventes også å få en plass i troppen, men italieneren starter trolig på benken. - Vi spilte bra med Mario mens Carlos var borte. Problemet med Mario er at han kan få et rødt kort enten på banen i tunnelen eller til og med i garderoben.Mancini selv har vært serie- og cupmester som både spiller og trener i Serie A i hjemlandet. Totalt har han 13 titler som spiller og ni som manager i hjemlandet. Men det ene trofeet han har fra England (FA-cupen fra i fjor) er ikke nok. - Jeg vil at City-fansen skal huske meg for flere enn ett trofé, jeg ønsker å ta mange titler over mange år. Uansett om vi vinner i år, så vil framtiden til denne klubben være at vi vinner mye i mange år, sier Mancini. - Hvis vi vinner, vil det være min største personlige prestasjon. Dette er i England og den beste ligaen i Europa, så for en italiener vil det å vinne Premier League være det aller største, fortsetter han. Som spiller kom hans største øyeblikk da han vant europacupen for cupvinnere med Sampdoria i 1990. - Det var en viktig kamp for oss i Sampdoria. Det var vår første og eneste mulighet til å være i en slik finale, og vi var veldig heldige som skapte historie.Mancini sier muligheten til å forandre klubbhistorien i City var det som tiltrakk ham. - Noen managere drar til klubber som allerede er klare til å vinne og har toppspillere. Jeg drar til klubber som ikke har vunnet på noen år. - Å vinne med Manchester City, i motsetning til i Barcelona eller Real Madrid, skaper historie - fordi City ikke har vunnet på 44 år. Den harde byrivaliseringen han opplever mot United er Mancini godt vant med fra hjemlandet. - Det er bra å vinne en tittel i kamp mot din fetter fra samme by. Jeg har opplevd det i Roma og i Milan. Det er bra for byen Manchester å ha to store lag. Etter å ha slått United 6-1 på bortebane i oktober ble Mancini fortsatt bedt med inn på et glass vin av Sir Alex Ferguson. - Vi snakket bare om vinen, ikke om fotballen. Men det var en god vin, han kjenner vin. Jeg har enorm respekt for Ferguson, og alt han har oppnådd.kjenner vin. Jeg har enorm respekt for Ferguson, og alt han har oppnådd.
I september sa Roberto Mancini at Carlos Tévez aldri mer fikk spille for Manchester City. Men i kveld tror han at argentineren avgjør kampen om ligatittelen.